Neutichajuci vlhký kasel
Dobrý deň,  po suchom dráždivosť kašli a užívaní Sinecod sa zmenil na vlhký kašeľ s vykasliavanim hlienov,  za užívania Mucosolvanu.  Kašeľ je neustály,  cez deň aj v noci,  sú bolesti hlavy, hrudnika. Lekár prepísal Sumamed. Akým liekom by sa dal zmierniť kašeľ?
Dobrý deň,
ďakujeme za Vašu otázku.
Neuvádzate, akú dlhú dobu ste podávali uvedené lieky. Za predpokladu, že pretrváva vlhký kašeľ, odporúčam Vám pokračovať v liečbe liekom Mucosolvan, prípadne je na podporu uvoľňovania hlienov vhodný liek
Acetylcystein
(ten je potrebné podávať s odstupom minimálne 3 hodiny od užitia antibiotík), či
Erdomed
. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je však jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Ak máte ťažkosti so spánkom v dôsledku dráždenia na kašeľ, vo večerných hodinách, prípadne pred spaním môžete užiť sirup s obsahom
islandského lišajníka
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
V rámci režimových opatrení je možné podporiť riedenie hlienov pri kašli zvlhčovaním vzduchu alebo inhaláciou Vincentky, prípadne Yabra. Pri zahlienení je nevyhnutné dbať na dostatočný pitný režim. Dĺžka liečby kašľa závisí od typu a závažnosti klinického stavu. Liečba však má trvať minimálne jeden týždeň aj pri miernych zápaloch dýchacích ciest. Liečba má pokračovať ešte 2-3 dni po ústupe príznakov, aby sa zabezpečila jej úspešnosť.
Prajem skoré uzdravenie.
S pozdravom
PharmDr. Veronika Kiabová